AIŠKINAMASIS RAŠTAS

Dėl Molėtų rajono savivaldybės tarybos 2020 m. gruodžio 17 d. sprendimo Nr. B1-304 „Dėl Molėtų rajono savivaldybės patikėjimo teise valdomo žemės sklypo Molėtų m., Melioratorių g. 18C nuomos ir papildomų sąlygų nustatymo“ pakeitimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - Pakeisti Molėtų rajono savivaldybės tarybos 2020 m. gruodžio 17 d. sprendimą Nr. B1-304 „Dėl Molėtų rajono savivaldybės patikėjimo teise valdomo žemės sklypo Molėtų m., Melioratorių g. 18C nuomos ir papildomų sąlygų nustatymo“:

* 1. pakeisti 2 punktą ir jį išdėstyti taip:

„2. Patvirtinti šio sprendimo 1 punkte išnuomojamo žemės sklypo pradinį metinį žemės nuomos mokesčio dydį (be aukciono organizavimo išlaidų) – 306,0 Eur.“;

* 1. pakeisti 4.1 papunktį ir jį išdėstyti taip:

„4.1. Žemės sklype galima neigiamo poveikio aplinkai nedaranti ūkinė-komercinė veikla, nesusijusi su taršia gamyba ir šios veiklos aptarnavimui reikalinga socialine, inžinerine, susisiekimo ir kita infrastruktūra.“.

1. Siūlomos teisinio reguliavimo nuostatos:

Pakeisti išnuomojamo žemės sklypo pradinį metinį žemės nuomos mokesčio dydį ir jame vykdomos veiklos aprašymą.

1. Laukiami rezultatai:

Išnuomoti žemės sklypą ir pradėti įgyvendinti projekto „Verslui svarbios inžinerinės infrastruktūros sukūrimas Molėtų miesto apleistose teritorijose Melioratorių g. 20 ir 18C“, Nr. 07.1.1-CPVA-V-907-02-0004“ sutarties sąlygas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Naujų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. birželio 2 d. nutarimu Nr. 692 „Dėl naujų kitos paskirties valstybinės žemės sklypų pardavimo ir nuomos“, 8 punktas reglamentuoja, kad savivaldybės taryba priima sprendimą dėl valstybinės žemės sklypo, perduoto savivaldybei valdyti patikėjimo teise, nuomos ir nustato pagal savivaldybės tarybos nustatytą žemės nuomos mokesčio tarifą apskaičiuotą pradinį metinio žemės nuomos mokesčio dydį. Žemės sklypo rinkos vertė 2021-01-01 30600 Eur. Vadovaujantis Lietuvos Respublikos Vyriausybės 1999 m. vasario 24 d. nutarimo Nr. 205 ,,Dėl žemės įvertinimo tvarkos“ 5.2 papunkčiu ir atsižvelgus į Molėtų rajono savivaldybės tarybos 2018 m. sausio 25 d. sprendimu Nr. B1-10 ,,Dėl nuomos mokesčio už valstybinę žemę tarifų nustatymo“ nustatytus valstybinės žemės nuomos mokesčio tarifus: komercinės paskirties žemei – 1,0 proc. vidutinės rinkos vertės, paskaičiuotas pradinis metinis žemės nuomos mokesčio dydis – 306,0 Eur.

Siekiant pritraukti investuotojus, keičiama sąlyga dėl galimos veiklos nuomojamame žemės sklype: buvusi sąlyga „žemės sklype galima neigiamo poveikio aplinkai nedaranti ūkinė - aukštų ir vidutiniškai aukštų technologijų diegimo - veikla, nesusijusi su taršia gamyba ir šios veiklos aptarnavimui reikalinga socialine, inžinerine, susisiekimo ir kita infrastruktūra“ keičiama į sąlygą „žemės sklype galima neigiamo poveikio aplinkai nedaranti ūkinė-komercinė veikla, nesusijusi su taršia gamyba ir šios veiklos aptarnavimui reikalinga socialine, inžinerine, susisiekimo ir kita infrastruktūra.“.